《晚登昆山过泗州塔院访二陆读书台》
明代·王昶

抚序属萧森，缄情慕婉变。迢迢谷水阳，啸侣惬微眷。

塔院迹未湮，书台胜堪玩。永怀南国纪，似愧东曹掾。

成都误因依，壮武枉论荐。遂蒙酪奴讥，终轸鹤唳叹。

朅来奠莼羹，兰植信幽赞。徘徊吊古余，毕景下丛灌。

从知才患多，庶几性能缮。

作者简介：王昶，番禺人。明世宗嘉靖间贡生。事见明郭棐、清陈兰芝《岭海名胜记》卷五。